มีอาการเวียนหัว ปวดท้อง และรู้สึกอยากจะอาเจียนตลอดเวลา เก็จากอะไรคับ เป็ตั้งแต่ช่วงบ่ายวันนี้คับ
สวัสดีค่ะ อาการเวียนหัว ปวดท้อง อยากอาเจียนอาจเกิดได้จาก-อาหารเป็นพิษมักมีอาการถ่ายอุจจาระเหลวร่วมด้วย-โรคกระเพาะอาหารอักเสบหรือแผลในกระเพาะอาหาร อาการปวดท้องจะเป็นเป็นบริเวณลิ้นปี่หรือปวดค่อนไปทางด้านซ้าย อาจปวดแบบจุกแน่น หรือแสบร้อน รวมถึงมีอาการคลื่นไส้ อาเจียน ท้องอืดแน่นท้อง อาหารไม่ย่อยอิ่มเร็ว เรอบ่อย แต่มักไม่ทำให้เวียนศีรษะ-กรดไหลย้อนอาการจะคล้ายๆ กับกระเพาะอาหารอักเสบ คือปวดแสบร้อนหรือจุกบริเวณลิ้นปี่และหน้าอก อาหารไม่ย่อย เรอบ่อย มีน้ำรสเปรี้ยวหรือขมในคอ หรือเจ็บคอ ระคายเคืองคอตลอดเวลาคลื่นไส้หลังรับประทานอาหาร เป็นต้น-ไส้ติ่งอักเสบอาการปวดท้องจะเป็นทางด้านขวาล่าง แต่จะมีอาการไข้ร่วมด้วยแนะนำให้รักษาตามอาการไปก่อน เช่น การทานยาแก้เวียนศีรษะ ยาแก้คลื่นไส้ อาเจียน งดการทานอาหารที่ย่อยยาก งดเครื่องดื่มที่มีคาเฟอีและแอลกอฮอล์ หากอาการเวียนหัว ปวดท้อง คลื่นไส้ อาเจียนเป็นมากขึ้น ควรไปพบแพทย์เพื่อหาสาเหตุและรักษาค่ะ